Den Vest-Sjællandske Avis, 1835-01-10
Hs. Majestæt Dronningen af Portugal har den 18de December 1834 sluttet de Cortes Session, og prorogeret den til den 2den Januar med en Tale, som hun holdt i egen Person. - Det er passende, hedder det deri, at afbryde de almindelige Cortes Arbeider paa en føie Tid. De Deputerede behøve nogen Hvile efter at have baaret en saa virksom Omsorg for Landets Anliggender; den forestaaende Julehøitid udkræver ogsaa en gudsfrygtig Rolighed i nogle Dage. To Hovedgienstande for det Offentliges Vel vare anbefalede til Deres Overveielse. Vedvarelsen af Regentskabet under min Mindreaarighed i min ophøiede Faders Person, og Antagelsen af den Grundsætning, som var bleven nødvendig, at min, dengang tilkommende Gemal, skulde vælges iblandt de udenlandske Fyrster. Begge Opgaver bleve af Kammerne opløste paa en Maade, som svarede til det Portugisiske Folks Følelser, og udkræve min bedste Taksigelse. En sørgelig Begivenhed forandrede den første af disse Forholdsregler og opfyldte ethvert portugisisk Hierte med Kummer; den ulykkelige Sygdom, som i faa Dage berøvede mig min høitelskede, evig ærede og begrædte Fader, giorde det aldeles nødvendigt, at der blev baaret Omsorg for Landets tilkommende Regiering. Deputeredes Kammer erklærede mig eenstemmigen, og Pairernes Kammer med en stor Majoritet, for myndig, og saaledes er Nationens Regiering bleven overdraget til mig. - Herpaa gav Dronningen det høitideligste Løvte, kun at ville have Landet Vel forØie, og underrettede Kammeret om sin Formæling, og den Lykke, som hun forventer deraf for sig selv og for Landet. Hun takkede de Cortes for de Bevilgninger, som de havde tilstaaet hende, Hertuginden af Braganza og dennes durchlauchtige Datter, og hvorved hun nøie havde taget Hensyn paa hendes ophøiede Faders Forlangende førend hans Død Jeg erholder, sagde hun, vedvarende fra mine udenlandske Allierede, Forsikkringen om deres Venskab, og den Fred, som finder Sted imellem den portugisiske Nation og Europas øvrige Magter, vil snart blive befæstet ved en giensidige Fordeel for alle Nationer og i Forbindelse med den almindelige Fred i Europa. Herpaa skildrede hun Landets indvortes Tilstand som i det Hele at være meget tilfredsstillende, hvor de offentlige Aucthoriteter gaae tilværks med den fornødne Energie, da de faa Forblindede, som endnu hænge ved deres miguelitiske Jdeer, maae snart blive overbeviiste om deres Daarlighed. Tilsidst indeholdt Hds. Majestæts Tale en fiin Bebreidelse til de Cortes for at de ikke have anvendt alderes Tid paa at forbedre Folkets, Justitsvæsnets og den indvortes Administrations Tilstand, og tillige det Haab, at de Cortes ville i den forestaaende, Session have disse Gienstande for Øinene fremfor alle andre. – Finantsministeren Hr. Carvatho vil den 15de Januar forelægge de Cortes Budgettet for næste Aar, som har store Besparelser til Formaal. Den 28de skulle 140 afskedigede Engelske Soldater indskibes, ogsaa skulle de Belgiske Krigsfolk afskediges. 50 Contos de Reis (12,500 Pd. St. i Statsgieldsbeviser, bleve offentlig tilintetgjorte den 19de December. Greven af Linhares, Hertugen af Palmellas Svoger skal være bestemt til Gesandt i London, og, som det hedder, Greven af Villareal til Paris. Landet er roeligt. En carlistisk Bevægelse har viist sig i Galicien paa Grændsen af Portugal, Tropper fra Provinsen Minho ere beordrede dertil.